cyanic-selkie/wikianc huggingface dataset:
অ্যালেন হিল
ব্যক্তিগত জীবন
১৮৬৮ সালে এলেন জেসপ নাম্নী এক রমণীকে বিয়ে করেন। ১৮৭১ সালে লেপ্টনের কমন এন্ডে নিবাশ গড়েন। ১৮৬৯ সালে ফ্রাঙ্ক নামীয় এক সন্তান জন্মগ্রহণ করলেও ১৮৭৬ সালে ৭ বছর বয়সে তার মৃত্যু ঘটে। ১৮৯১ সালে লেল্যান্ডের ৩ স্ট্যানলি স্ট্রিটে চলে যান। ঐ সময়কার আদমশুমারীতে তিনি বিপত্নীক হিসেবে আখ্যায়িত হন ও ১৮৮৯ সালে তার স্ত্রীর দেহাবসান ঘটে। তখন তাকে পেশাদার ক্রিকেটাররূপে পরিগণিত করা হয়। অ্যালাইস, ক্যাথলিন মেরি, গারট্রুড ও মাবেল নাম্নী চার কন্যার পিতা ছিলেন।
২৮ আগস্ট, ১৯১০ তারিখে ল্যাঙ্কাশায়ারের লেল্যান্ড এলাকায় অ্যালেন হিলের দেহাবসান ঘটে।
মাহমুদুর রহমান
মাহমুদুর রহমান (জন্ম: ৬ জুলাই ১৯৫৩) একজন বাংলাদেশী প্রকৌশলী এবং ব্যবসায়ী। এছাড়াও তিনি আমার দেশ পত্রিকার মালিক পক্ষের একজন যিনি পত্রিকার ভারপ্রাপ্ত সম্পাদক হিসাবে দায়িত্ব পালনকালে সরকার কর্তৃক গ্রেফতার হন।
২০০৮ সালে বেসামরিক সরকার পুনরুদ্ধার এবং আওয়ামী লীগের বিজয়ের পর থেকে রহমান তার সংবাদপত্রের মাধ্যমে সরকারের একজন শক্তিশালী সমালোচক। ২০০৯ থেকে ২০১৩ সাল পর্যন্ত ৫০ বারের ও বেশি মানহানি ও রাষ্ট্রদ্রোহিতার মামলায় অভিযুক্ত করে দল এবং সরকারী কর্মকর্তারা প্রতিক্রিয়া ব্যক্ত করেছেন। তিনিই একমাত্র ব্যক্তি যাকে বাংলাদেশ সুপ্রিম কোর্ট অবমাননার দায়ে সাজা প্রদান করেছে।
প্রাথমিক জীবন
মাহমুদুর রহমান ১৯৫৩ সালের ৬ জুলাই কুমিল্লায় জন্মগ্রহণ করেন। ১৯৭৭ সালে তিনি বাংলাদেশ প্রকৌশল বিশ্ববিদ্যালয় থেকে কেমিক্যাল ইঞ্জিনিয়ারিংয়ে অনার্স সম্পন্ন করেন। জাপানে প্রকৌশল বিষয়ে কাজ করার সময় ১৯৮৬ সালে জাপান থেকে সিরামিক ইঞ্জিনিয়ারিংয়ে ডিপ্লোমা অর্জন করেন। এরপর ১৯৮৮ তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউট থেকে ব্যবসা প্রশাসনের উপর এমবিএ করেন।
কর্মজীবন (ব্যবসায়)
মাহমুদুর তার কর্মজীবন ব্রিটেনের গ্যাস কোম্পানি ব্রিটিশ অক্সিজেন কোম্পানিতে অপারেশন ইঞ্জিনিয়ার হিসাবে কাজ শুরু করেন। এরপর তিনি মুন্নু সিরামিক, ডাকান ব্রাদার্স, বেক্সিকো গ্রুপ, পদ্মা টেক্সটাইল গুরুত্বপূর্ণ পদে কাজ করেছেন। জাপানেও সুনামের সহিত কাজ করেছেন।
১৯৯৮ সালে মাহমুদুর বাংলাদেশে ফিরে আসেন এবং ১৯৯৯ সালে তিনি আর্টিসান সিরামিক লিমিটেড নামে কোম্পানি গড়ে তোলেন। এটিই সিরামিকে দেশের প্রথম প্রযুক্তিগত “ব্রেক থ্রো” ও চীনা বোন কারখানা ছিল। ২০১৩ সালে তিনি আর্টিসান বিক্রি করে দেন।
কর্মজীবন (রাজনীতি)
২০০১ সালে বিএনপি সরকার গঠন করলে ২০০২ মাহমুদুর জাতীয় বিনিয়োগ বোর্ডের চেয়ারম্যান নির্বাচিত হন। তিনি বাংলাদেশে বিদেশী বিনিয়োগ বাড়াতে পাচঁ আই ( "five 'I's") থিওরি প্রচলন করেন। তার উল্লেখযোগ্য কাজ হল মেঘনা এনার্জি লিমিটেড, কাচঁপুরের জন্য বিদেশী বিনিয়োগ আনয়ন। ২০০২ থেকে ২০০৩ সালে বাংলাদেশের বিদেশী বিনিয়োগ ৫২ মিলিয়ন মার্কিন ডলার থেকে ১২১ মিলিয়ন মার্কিন ডলারে বৃদ্ধি পায়; যা দক্ষিণ এশিয়ার মধ্যে সর্বোচ্চ। ২০০৪ সালে জাতিসংঘ প্রতিবেদন অনুসারে বাংলাদেশের বিদেশী বিনিয়োগ ছিল ৪৬০ মিলিয়ন মার্কিন ডলার।
২০০৪ সালে ২১ আগস্ট তৎকালীন বিরোধিদল আওয়ামীগের সমাবেশে গ্রেনেড হামলায় ২০ জন নিহত ও ৩০০ অধিক আহত হয়; ফলে সরকার বিরোধী হরতাল লাগাতার চলতে থাকে। মাহমুদুর উভয় পক্ষের সমালোচনা করে বলেন, রাজনৈতিক সহিংসতা ও অস্থিরতা বিদেশী বিনিয়োগের জন্য হুমকি, এবং এর জন্য সরকারি নিরাপত্তা প্রদান করা উচিত। ২০০৪ সালের ডিসেম্বরে রাজনৈতিক অস্থিরতার জের ধরে এর প্রতিবাদ স্বরুপ প্রধানমন্ত্রী খালেদা জিয়ার নিকট পদত্যাগ পত্র জমা দেন। কিন্তু প্রধানমন্ত্রী তা প্রত্যাখ্যান করলে তার চুক্তির দুই বছর বিনিয়োগ বোর্ডের দায়িত্ব সমাপ্ত করেন।
চিত্রাঙ্গদা: দ্য ক্রাউনিং উইশ
চিত্রাঙ্গদা: দ্য ক্রাউনিং উইশ হল  ২০১২ সালের বাংলা ভাষার চলচ্চিত্র যা ঋতুপর্ণ ঘোষ রচিত ও পরিচালনা করেছেন। ছবিটি ২৫ মে ২০১২-এ নিউ ইয়র্ক ইন্ডিয়ান ফিল্ম ফেস্টিভ্যালে প্রকাশিত হয়। ছবিটি একজন কোরিওগ্রাফারের গল্প যেখানে তার লিঙ্গ পরিচয় নিয়ে লড়াই করছেন। এটি রবীন্দ্রনাথ ঠাকুরের ' চিত্রা নাটকের উপর ভিত্তি করে নির্মিত। যা মহাভারতের একটি চরিত্র চিত্রাঙ্গদা- এর গল্প  থেকে নেওয়া।
মাহমুদুর রহমান
কর্মজীবন (সাংবাদিকতা)
২০০৮ সাল থেকে মাহমুদুর রহমান আমারদেশ পত্রিকার ভারপ্রাপ্ত সম্পাদকের দায়িত্ব পালন করে আসছেন।
চিত্রাঙ্গদা: দ্য ক্রাউনিং উইশ
পটভূমি
রুদ্র চ্যাটার্জি ( ঋতুপর্ণ ঘোষ ) তার জীবন কাটিয়েছেন সামাজিক প্রথার বিরুদ্ধে গিয়ে। একজন যুবক হিসাবে তিনি তার বাবার ইচ্ছাকে অস্বীকার করেছিলেন এবং ইঞ্জিনিয়ার হওয়ার পরিবর্তে তিনি কোরিওগ্রাফার হয়েছিলেন। যখন তিনি তার দলের সাথে ঠাকুরের চিত্রাঙ্গদা মঞ্চস্থ করার জন্য প্রস্তুতি নিচ্ছেন, তখন তিনি পার্থো ( যিশু সেনগুপ্ত ) এর সাথে পরিচিত হোন। যিনি একজন মাদকাসক্ত এবং এই দলের প্রধান নৃত্যশিল্পী কস্তুরি  ( রাইমা সেন )। শীঘ্রই, রুদ্র ও পার্থোর সাথে প্রেম গড়ে ওঠে এবংতাদের মধ্যে আবেগপূর্ণ প্রেমের সম্পর্ক তৈরি হয়। তাদের সম্পর্কের সময়, তারা একটি সন্তান দত্তক নেওয়ার সিদ্ধান্ত নেয়। কিন্তু একটি সমস্যা আছে: সমকামী দম্পতিদের সন্তান দত্তক নেওয়ার অনুমতি নেই। তাই রুদ্র চিকিৎসার মধ্য দিয়ে লিঙ্গ পরিবর্তনের  সিদ্ধান্ত নেয় যে নারীত্বের জন্য সে আকাঙ্ক্ষিত। কিন্তু এই অস্ত্রোপচার কি তার জীবন বদলে দেবে এবং তার দীর্ঘদিনের লালিত সব স্বপ্ন পূরণ করবে? গল্পটি শেষ হয় "তুমি যা চাও তাই হও" লাইন দিয়ে।
পুরস্কার
৬০তম জাতীয় চলচ্চিত্র পুরস্কারে বিশেষ জুরি পুরস্কার
মাহমুদুর রহমান
সাহিত্য
তিনি ২০১৯ সালে The Political History of Muslim Bengal নামে শাহী বাংলার রাজনৈতিক ইতিহাসের উপর একটি গ্রন্থ রচনা করেন।
জ্যাক অ্যালবার্টসন
হ্যারল্ড "জ্যাক" অ্যালবার্টসন (Harold "Jack" Albertson; ১৬ জুন ১৯০৭ - ২৫ নভেম্বর ১৯৮১) ছিলেন একজন মার্কিন অভিনেতা, কৌতুকাভিনেতা, গায়ক ও নৃত্যশিল্পী। তিনি ভডেভিল মঞ্চে অভিনয় করতেন। মঞ্চে অভিনয়ের জন্য তিনি একটি টনি পুরস্কার, চলচ্চিত্রে অভিনয়ের জন্য একটি একাডেমি পুরস্কার এবং টেলিভিশনে অভিনয়ের জন্য দুটি এমি পুরস্কার অর্জন করে। ফলে তিনি অভিনয়ের ত্রি-মুকুট বিজয়ী অভিনয়শিল্পীদের একজন। টেলিভিশন শিল্পে তার অবদানের জন্য ১৯৭৭ সালে ৬২৫৩ হলিউড বলেভার্ডে হলিউড ওয়াক অব ফেমে তার নামাঙ্কিত তারকা খচিত হয়।
তিনি দ্য সাবজেক্ট ওয়াজ রোজেস (১৯৬৮) চলচ্চিত্রে জন ক্লেয়ারি চরিত্রে অভিনয়ের জন্য সুপরিচিত। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। এছাড়া তিনি উইলি ওয়াঙ্কা অ্যান্ড দ্য চকলেট ফ্যাক্টরি (১৯৭১) ছবিতে গ্র্যান্ডপা জো, দ্য পসাইডন অ্যাডভেঞ্চার (১৯৭২) ছবিতে ম্যানি রোজেন, এবং চিকো অ্যান্ড দ্য ম্যান (১৯৭৪-৭৮) টেলিভিশন ধারাবাহিকে এড ব্রাউন চরিত্রে অভিনয় করে পরিচিতি অর্জন করেন।
প্রারম্ভিক জীবন
অ্যালবার্টসন ১৯০৭ সালের ১৬ই জুন ম্যাসাচুসেটস অঙ্গরাজ্যের মালডেনে জন্মগ্রহণ করেন। তার বাবা লিওপল্ড অ্যালবার্টসন ও মা ফ্লোরা (জন্মনাম ক্রাফট)। তারা দুজনেই রুশ ইহুদি অভিবাসী ছিলেন। তার বড় বোন অভিনেত্রী মেবল অ্যালবার্টসন। তার মাতা স্টক কোম্পানির অভিনেত্রী ছিলেন, পাশাপাশি একটি জুতার ফ্যাক্টরিতে কাজ করে সংসারের ভরণপোষণ করতেন। ২২ বছর বয়স পর্যন্ত তিনি "হ্যারল্ড অ্যালবার্টসন" নামে পরিচিত ছিলেন। তার বাবা তার জন্মের পূর্বেই তার মাকে ত্যাগ করেন। তার সৎবাবা অ্যালেক্স এরলিখ একজন নাপিত ছিলেন।
শিকাগো সিমফনি অর্কেস্ট্রা
শিকাগো সিমফনি অর্কেস্ট্রা (সিএসও) হল মার্কিন যুক্তরাষ্ট্রের ইলিনয় অঙ্গরাজ্যের শিকাগো শহরের একটি ঐকতান-বাদকদল। ১৮৯১ সালে থিওডোর টমাস এটি প্রতিষ্ঠা করেন। শিকাগোর অর্কেস্ট্রা হলটিতে ঐকতান-বাদকদল একত্রিত হয় এবং গ্রীষ্মকালে র‍্যাভিনিয়া উৎসবে বাদ্যযন্ত্র বাজিয়ে থাকে। এর বর্তমান সঙ্গীত পরিচালক রিককার্দো মুতি, তিনি ২০১০ সাল থেকে এখানে কাজ শুরু করেন। সিএসও মার্কিন যুক্তরাষ্ট্রের প্রধান পাঁচটি অর্কেস্ট্রার একটি, যাদের "বিগ ফাইভ" নামে ডাকা হয়।
ইতিহাস
১৮৯০ সালে শিকাগোর ব্যবসায়ী চার্লস নরমান ফে থিওডোর টমাসকে শিকাগো শহরে একটি ঐকতান-বাদকদল প্রতিষ্ঠার আহ্বান জানান। ১৮৯১ সালে অডিটরিয়াম থিয়েটারে "শিকাগো অর্কেস্ট্রা" নামের অধীনে তারা প্রথম কনসার্টে অংশগ্রহণ করে। এটি মার্কিন যুক্তরাষ্ট্রের প্রাচীনতম ঐকতান-বাদকদলের একটি, বাকিগুলো হল নিউ ইয়র্ক ফিলহার্মোনিক, বোস্টন সিমফনি অর্কেস্ট্রা ও সেন্ট লুইস সিমফনি অর্কেস্ট্রা।
১৯০৫ সালে ফ্রেডরিক স্টক এই প্রতিষ্ঠানের সঙ্গীত পরিচালকের পদে যোগ দেন। তিনি ১৯৪২ সালে তার মৃত্যুর পূর্ব পর্যন্ত এই পদে অধিষ্ঠিত ছিলেন। ১৯১৩ সালে এই ঐকতান-বাদকদলটি নাম পরিবর্তন করে বর্তমান নাম "শিকাগো সিমফনি অর্কেস্ট্রা" রাখা হয়।
সম্মাননা ও পুরস্কার
শিকাগো সিমফনি অর্কেস্ট্রা ২০০৮ সালের নভেম্বরে ব্রিটিশ ধ্রুপদী সঙ্গীত সাময়িকী গ্রামোফোন-এর সম্পাদকবৃন্দের ভোটে মার্কিন যুক্তরাষ্ট্রের সেরা ঐকতান-বাদকদল এবং বিশ্বের পঞ্চম সেরা ঐকতান-বাদকদল হিসেবে নির্বাচিত হয়। ২০১৫ সালের সেপ্টেম্বরে ধ্রুপদী সঙ্গীত বিষয়ক ওয়েবসাইট ব্যাচট্র্যাকের সমালোচকদের ভোটেও একই ফলাফল আসে।
শিকাগো সিমফনি অর্কেস্ট্রার রেকর্ডিংসমূহ ন্যাশনাল একাডেমি অব রেকর্ডিং আর্টস অ্যান্ড সায়েন্সেস থেকে প্রদত্ত গ্র্যামি পুরস্কারে ৬২টি পুরস্কার অর্জন করে।
জাতীয় নিরাপত্তা পরিষদ (পাকিস্তান)
জাতীয় নিরাপত্তা কাউন্সিল (প্রতিবেদনের নাম: এনএসসি) একটি ফেডারেল প্রাতিষ্ঠানিক এবং পরামর্শক সংস্থা যার চেয়ারম্যান পাকিস্তানের প্রধানমন্ত্রী। এনএসসি একটি প্রধান ফোরাম যা সিনিয়র জাতীয় নিরাপত্তা উপদেষ্টা এবং মন্ত্রিপরিষদ মন্ত্রীদের সাথে জাতীয় নিরাপত্তা এবং পররাষ্ট্র নীতি বিষয় বিবেচনা করার জন্য বাধ্যতামূলক। রাষ্ট্রপতি ইয়াহিয়া খানের অধীনে ১৯৬৯ সালে জাতীয় নিরাপত্তা পরিষদের ধারণা এবং সূচনা হয়েছিল, এর কাজ ছিল রাষ্ট্রপতি ও প্রধানমন্ত্রীকে জাতীয় নিরাপত্তা ও বৈদেশিক নীতি সম্পর্কে পরামর্শ ও সহায়তা করা।
জাতীয় নিরাপত্তা পরিষদ আইনের অধীনে ২০০৪ সালের এপ্রিল মাসে তৎকালীন রাষ্ট্রপতি এবং সাবেক জেনারেল পারভেজ মোশাররফ পুনরায় জাতীয় নিরাপত্তা পরিষদ তৈরি করেন। যদিও, এনএসসি একটি বিধিবদ্ধ সংস্থা হিসেবে রয়ে গেছে, জাতীয় নিরাপত্তা পরিষদ ২০০৮ সাল থেকে সক্রিয় নয় এবং মন্ত্রিসভার প্রতিরক্ষা কমিটি এনএসসির ভূমিকা ও উদ্দেশ্য পূরণ করছে। প্রথম জাতীয় নিরাপত্তা উপদেষ্টা ছিলেন তারিক আজিজ যিনি ২০০৪ সালে নিযুক্ত হন এবং তার আগে ২০০৮ সালে মেজর জেনারেল (অবসরপ্রাপ্ত) মাহমুদ দুররানি ছিলেন। ২০০৯ সালে প্রধানমন্ত্রী ইউসুফ রাজা গিলানি কর্তৃক দুররানির পদচ্যুত করার পর থেকে এখন পর্যন্ত নতুন কোনো এনএসসি উপদেষ্টা নিযুক্ত হয়নি। এনএসসি পাকিস্তান পিপলস পার্টি (পিপিপি) সরকার কর্তৃক পার্লামেন্ট থেকে একীভূত নিশ্চিতকরণের মাধ্যমে পরিত্যাগ করা হয় এবং ২০০৯ সাল পর্যন্ত প্রতিরক্ষা মন্ত্রিসভা কমিটি কর্তৃক এর কার্যাবলী নিয়ন্ত্রণে আনা হয়েছে।
কাউন্সিলটি নওয়াজ শরিফের অধীনে পুনরুজ্জীবিত হয়, যিনি কাউন্সিলের সভায় সভাপতিত্ব করেন যখন জরুরি অবস্থা থাকে, যেমন ভারত ও পাকিস্তানের মধ্যে শত্রুতা, বা বিদ্রোহ সম্পর্কিত ঘটনা নিয়ে আলোচনা করার সুযোগ।
প্রাক্তন সংবিধানের ভিত্তি
অতীতে পাকিস্তানের সংবিধানে জাতীয় নিরাপত্তা পরিষদের বিধান ছিল কিন্তু ১৮ তম সংশোধনী দ্বারা বিধানটি বাতিল করা হয়েছিল।
স্থায়ী কর্মকর্তা
সদস্য পদটি চেয়ারম্যানের ইচ্ছার উপর নির্ভর করে না, যিনি পাকিস্তানের নির্বাচিত প্রধানমন্ত্রী। বৈঠকের উদ্দেশ্যের উপর নির্ভর করে, অন্যান্য সংশ্লিষ্ট ব্যক্তিদেরও এনএসসির সভায় আমন্ত্রণ জানানো হয়।
পাকিস্তান জাতীয় নিরাপত্তা পরিষদের কাঠামো
এনএসসিতে সচরাচর মন্ত্রিসভা পর্যায়ের বৈঠকগুলি নিম্নলিখিত এজেন্ডা গ্রহণ করে এবং নিম্নলিখিত কর্তৃপক্ষের সদস্যদের সাধারণত আমন্ত্রণ জানানো হয়:
কার্যাবলী
কাউন্সিল রাষ্ট্রের সার্বভৌমত্ব, অখণ্ডতা, প্রতিরক্ষা ও রাষ্ট্রের নিরাপত্তা এবং সাধারণভাবে সংকট ব্যবস্থাপনাসহ জাতীয় নিরাপত্তার বিষয়ে রাষ্ট্রপতি এবং ফেডারেল সরকারের পরামর্শের জন্য একটি ফোরাম হিসাবে কাজ করে। এটি এই ধরনের বিষয়ে রাষ্ট্রপতি এবং ফেডারেল সরকারের কাছে সুপারিশ প্রণয়ন করতে পারে।
সূচনা: ১৯৬৯-১৯৭১
ডান|থাম্ব|200x200পিক্সেল| রাষ্ট্রপতি [[ইয়াহিয়া খান প্রেসিডেন্ট রিচার্ড নিক্সনের সাথে ১৯৬৯ সালে আমেরিকান ন্যাশনাল সিকিউরিটি কাউন্সিলের (এনএসসি) মত এনএসসি প্রতিষ্ঠা করেন।]] পাকিস্তান সামরিক বাহিনী জাতীয় নিরাপত্তা পরিষদ প্রতিষ্ঠার জন্য আমেরিকান জাতীয় নিরাপত্তা কাউন্সিলের অনুরূপ এবং প্রতিপক্ষ হিসাবে অনেক সুপারিশ পাঠাচ্ছে। এনএসসি সম্পর্কে একটি বিস্তৃত প্রতিবেদন ১৯৬৮ সালে নৌবাহিনী প্রধান, ভাইস এডমিরাল এস এম আহসান দ্বারা জমা দেওয়া হয়।  অ্যাডমিরাল আহসান ১৯৬৯ সালে ইসলামাবাদে প্রেসিডেন্ট ইয়াহিয়া খানের কর্মীদের কাছে তার হাতে লেখা প্রতিবেদন জমা দেন এবং সামরিক আধিপত্যশীল জাতীয় নিরাপত্তা পরিষদ প্রতিষ্ঠার সমর্থনে জোর দেন, যারা ঊর্ধ্বতন বেসামরিক ও সামরিক কর্মকর্তাদের সমন্বয়ে গঠিত, যারা সরকারকে জাতীয় নিরাপত্তার বিষয়ে পরামর্শ দেবে এবং এর থেকে উত্তরণের কৌশল প্রস্তাব করবে, বৈদেশিক নীতি বিষয়ক চ্যালেঞ্জও মোকাবিলা করাও অন্তর্ভুক্ত রয়েছে। প্রস্তাবটি রাষ্ট্রপতির কার্যালয়ে পাঠানো হয়েছিল, এবং তারপরে রাষ্ট্রপতি ইয়াহিয়া খানের কাছে এর অনুমোদনের জন্য জোরালো সুপারিশ সহ প্রেরণ করা হয়।
১৯৬৯ সালে, প্রেসিডেন্ট ইয়াহিয়া খান জাতীয় নিরাপত্তা পরিষদ প্রতিষ্ঠা করেন, এই পরামর্শক প্রতিষ্ঠান প্রতিষ্ঠার জন্য রাষ্ট্রপতি ডিক্রি স্বাক্ষর এবং জারি করা হয়। মেজর জেনারেল গোলাম ওমরকে এনএসসি-র প্রথম সচিব নিযুক্ত করা হয় এবং রাষ্ট্রপতি ইয়াহিয়া খানের অধীনে এনএসসির কার্যক্রম পরিচালনার জন্য জেনারেল হেডকোয়ার্টার্স (জিএইচকিউ) -তে পদায়ন করা হয়। এনএসসি সচিবালয় রাষ্ট্রপতি কার্যালয় এবং প্রধান সামরিক আইন প্রশাসকের (সিএমএলএ) অংশ ছিল এবং সরাসরি সামরিক স্থাপনার নিয়ন্ত্রণে ছিল যা তখন প্রেসিডেন্ট ইয়াহিয়া খানের কর্মীদের অধীনে কাজ করত।
এনএসসি সচিবালয় পাকিস্তানের জনসাধারণ এবং রাজনৈতিক মহলে অত্যন্ত অজনপ্রিয় ছিল এবং রাজনৈতিক ও বেসামরিক বিষয়ে জড়িত থাকার কারণে এটি সুশীল সমাজে দ্রুত কুখ্যাতি লাভ করে। এনএসসি সচিবালয় সামরিক সরকারের সিদ্ধান্ত গ্রহণে স্থান পায়নি কারণ প্রেসিডেন্ট ইয়াহিয়া খান তার সরকারী প্রশাসন ব্যক্তিগত উদ্যোগ হিসেবে তার ঘনিষ্ঠ এবং বিশ্বস্ত সামরিক ও আমলাতান্ত্রিক উপদেষ্টাদের উপর নির্ভর করত। এনএসসি সচিব, মেজর-জেনারেল গোলাম ওমর, জাতীয় উন্নয়নে কম মনোযোগী ছিলেন, যদিও যুদ্ধের উন্নয়নে তার আগ্রহ ছিল। ইয়াহিয়া খানের অধীনে এনএসসি সচিবালয় ছিল কেবল একটি কাগজের সংগঠন।
আদিপুস্তক: ১৯৮৫-১৯৯৯
1998 NSC Debates on Nuclear tests বেসামরিক-সামরিক সম্পর্কের স্থিতিশীলতার সেতু হিসেবে জাতীয় নিরাপত্তা পরিষদের ধারণা ১৯৭১ সালের পর থেকে পাকিস্তানের সামরিক বর্ণালীর পক্ষ থেকে সবসময়ই অনুকূল ছিল ১৯৭৩ সালে, পাকিস্তান সামরিক বাহিনী এনএসসির অদ্ভুত কাঠামোর বারবার সুপারিশ পাঠিয়েছিল যেখানে পাকিস্তান সশস্ত্র বাহিনীর সিনিয়র সামরিক কমান্ডারদের টেবিলে আসন নিশ্চিত করা হয়েছিল। প্রস্তাবটি প্রাদেশিক পার্লামেন্টে তীব্র সমালোচনার সম্মুখীন হয় এবং ১৯৭৬ সালের মে মাসে প্রধানমন্ত্রী জুলফিকার আলী ভুট্টো পরিবর্তে উচ্চতর প্রতিরক্ষা সংস্থার (এইচডিও) উপর একটি সাদা কাগজ জারি করেন, যা প্রতিরক্ষা ও নিরাপত্তা বিষয়ক মোকাবিলার জন্য প্রাতিষ্ঠানিক ব্যবস্থার রূপরেখা দেয়। এর ফলে মন্ত্রিসভার প্রতিরক্ষা কমিটি (ডিসিসি) চূড়ান্তভাবে তৈরি হয় যার প্রধান প্রতিরক্ষার দায়িত্ব জাতীয় প্রতিরক্ষার দায়িত্বের উপর ন্যস্ত থাকে। ডিসিসি নিরাপত্তা বিষয়ক জাতীয় নিরাপত্তা সিদ্ধান্ত গ্রহণের সাথে জড়িত অন্যান্য গুরুত্বপূর্ণ সংস্থার কাছে বিষয়গুলি পৌঁছে দেয়, যার মধ্যে রয়েছে প্রতিরক্ষা মন্ত্রণালয় (এমওডি), জয়েন্ট চিফস অফ স্টাফ কমিটির জেএস হেডকোয়ার্টার এবং এর চেয়ারম্যান, পাকিস্তান সশস্ত্র বাহিনীর প্রধান কর্মকর্তা।
১৯৭৭ সালে সেনাপ্রধান জেনারেল জিয়া-উল-হক কর্তৃক সামরিক আইন প্রণয়নের পর, ডিসিসি সক্রিয় ছিল। সফল গণভোট অনুষ্ঠিত হওয়ার পর, ১৯৮৫ সালে নির্দলীয় সাধারণ নির্বাচনের পর, রাষ্ট্রপতি জেনারেল জিয়া-উল হক ১৯৮৫ সালের মার্চ মাসে সংবিধান আদেশের পুনরুজ্জীবনের (RCO) মাধ্যমে সংবিধানে অনুচ্ছেদ 152-A এর ফলে নীতিনির্ধারণে উচ্চপদস্থ সামরিক নেতৃত্বকে মিটমাট করার জন্য একটি জাতীয় নিরাপত্তা পরিষদ প্রতিষ্ঠিত হয়। এনএসসিকে ক্ষমতা দেওয়া হয়েছিল "ধারা ২৩২ -এর অধীনে জরুরী ঘোষণার ইস্যু, পাকিস্তানের নিরাপত্তা এবং জাতীয় গুরুত্বের অন্য যে কোন বিষয় যা সে বিষয়ে সুপারিশ করার জন্য রাষ্ট্রপতির সঙ্গে প্রধানমন্ত্রীর পরামর্শে উল্লেখ করা যেতে পারে।"
বেশিরভাগ রাজনৈতিক মহল এনএসসি -র বিরোধিতা করেছিল এবং পাকিস্তানের সংবিধানের অষ্টম সংশোধনী হিসাবে সংবিধান আদেশের পুনরুদ্ধারের সংস্করণ (আরসিও) -এর সংশোধিত সংস্করণের জন্য সংসদের সঙ্গে চুক্তির অংশ হিসাবে ১৯৮৬ সালের অক্টোবরে এটি বাদ দিতে হয়েছিল ১৯৯৩ সালে প্রধানমন্ত্রী বেনজির ভুট্টো এনএসসি ভেঙে দিয়েছিলেন এবং ডিসিসিকে তার জায়গায় চালু করে পুনরায় সক্রিয় করেছিলেন।
পুনর্গঠন এবং উন্নয়ন: ২০০৪-২০০৮
১৯৯৯ সালে প্রধানমন্ত্রী নওয়াজ শরিফের সরকারের বিরুদ্ধে অভ্যুত্থান ঘটানোর পর চেয়ারম্যান যুগ্ম প্রধান পারভেজ মোশাররফ তার প্রথম টেলিভিশন ভাষণে ছয় সদস্যের জাতীয় নিরাপত্তা পরিষদ প্রতিষ্ঠার ঘোষণা দেন। একটি রাষ্ট্রপতি আইনের মাধ্যমে, এনএসসি ধারণাটি আনুষ্ঠানিকভাবে প্রধান নির্বাহীর আদেশের অধীনে ১৯৯৯ সালের ৩০ অক্টোবর প্রতিষ্ঠিত হয়েছিল। রাষ্ট্রপতির আদেশও একটি থিংক ট্যাঙ্ক হিসেবে জাতীয় পুনর্গঠন ব্যুরো (এনআরবি) প্রতিষ্ঠায় নেতৃত্ব দেয়। যদিও ২০০০ সালে NRB দ্রুত সাংবিধানিক প্রতিষ্ঠা লাভ করে, NSC এর সাংবিধানিক স্থাপনা এই প্রতিষ্ঠানটি প্রতিষ্ঠার ব্যাপারে রাজনৈতিক ঐক্যমতের কারণে সত্যিই চালু হয়নি। অবশেষে ২০০৪ সালে, প্রধানমন্ত্রী শওকত আজিজ সংসদের একটি আইনের মাধ্যমে জাতীয় নিরাপত্তা পরিষদ উপস্থাপন করেন এবং ২০০৪ সালের এপ্রিল মাসে সাংবিধানিকভাবে এনএসসি প্রতিষ্ঠায় সফল হন। মূলত এনএসসি বিলে প্রস্তাব করা হয়েছিল যে এনএসসি "গণতন্ত্র, শাসন এবং আন্ত -প্রাদেশিক সম্প্রীতি সম্পর্কিত বিষয়গুলি" মোকাবেলা করবে। এই বাক্যটি পরবর্তীতে বিতর্কিতভাবে রাষ্ট্রপতি মোশাররফ তার কর্মক্ষমতা ব্যাখ্যা না করে "সংকট ব্যবস্থাপনা" দিয়ে প্রতিস্থাপন করেছিলেন। রাষ্ট্রপতি ও সেনাপ্রধান জেনারেল পারভেজ মোশাররফ আইওয়ান-ই-সদরে অফিস তৈরি করেন এবং বেসামরিক আমলা তারিক আজিজকে প্রথম জাতীয় নিরাপত্তা উপদেষ্টা হিসেবে নিয়োগ দেন। পিআইএলডিটির মতে, পুনঃপ্রতিষ্ঠার পর থেকে মোশাররফ খুব কম জাতীয় সুরক্ষা সভা আহবান করেছিলেন এবং বেশিরভাগ বৈঠক শুধুমাত্র রাজনৈতিক পরিস্থিতি নিয়ে আলোচনা করার জন্য পরিচালিত হয়েছিল।
স্লিপারস
কাহিনি-সারাংশ
স্প্লিপারস ছবিটির কাহিনির প্রেক্ষাপট ১৯৬০-এর দশকের মাঝামাঝি সময়কার হেলস কিচেন। লোরেনজো "শেকস" ক্যারকাটেরা, টমি মারক্যানো, মাইকেল সুলিভান ও জন রিলি ছেলেবেলার বন্ধু। স্থানীয় যাজক ফাদার রবার্ট "ববি" ক্যারিলো এই ছেলেগুলিকে বাবার মতো ভালোবাসতেন এবং তাদে উপর নজর রাখতেন। যদিও তারা স্থানীয় গ্যাংস্টার কিং বেনির হয়ে ছোটোখাটো কাজ করতে শুরু করেছিল।
১৯৬৭ সালের গ্রীষ্মে তারা দুর্ঘটনাচক্রে হট ডগের একটি ভেন্ডর চুরি করার সময় একজনকে আহত করে ফেলে। শাস্তি হিসাবে তাদের পাঠানো হয় আপস্টেট নিউ ইয়র্কে উইলকিনসন হোম ফর বয়েজে। টমি, মাইকেল ও জনের ১২-১৮ মাসের শাস্তি হয়, আর শেকসের শাস্তি হয় ৬-১২ মাসে। সেখানে রক্ষী শন নোকস, হেনরি অ্যাডিসন, রালফ ফার্গুসন ও অ্যাডাম স্টাইলার নিয়ম করে তাদের মারধর ও ধর্ষণ করে। এইভাবে নিগৃহীত হতে হতে ওই ছেলেগুলি ও তাদের বন্ধুত্বের ধরন চিরকালের জন্য পরিবর্তিত হয়ে যায়।
সেখানে থাকাকালীন তারা রক্ষী ও আবাসিকদের দলের মধ্যে আয়োজিত উইলকিনসনের বার্ষিক ফুটবল প্রতিযোগিতায় অংশগ্রহণ করে। এই প্রতিযোগিতায় আবাসিকদের দল রক্ষীদের প্রতিহিংসার থেকে বাঁচতে ইচ্ছাকৃতভাবে পরাজয় বরণ করত। রিজো নামে এক কৃষ্ণাঙ্গ আবাসিককে মাইকেল বোঝায় যে, তাদের যতটা সম্ভব ভালো করে খেলা উচিত, যাতে রক্ষীরা দেখতে পায় যে আবাসিকেরাও ঘুরিয়ে প্রত্যাঘাত করতে পারে। রিজো রাজি হয় এবং তার সাহায্যে তারা খেলায় জয়লাভ করে। এর ফলে শেকস, টমি, মাইকেল ও জনকে রক্ষীরা প্রচণ্ড মারধর করে এবং কয়েক সপ্তাহ নির্জন কামরায় বন্দী করে রাখে। অন্যদিকে রক্ষীদের প্রহারে রিজোর মৃত্যু ঘটে।
১৯৬৮ সালের বসন্তে উইলকিনসন থেকে শেকসের মুক্তির অল্প কিছুদিন আগে সে অন্যদের বলে যে, তাদের উচিত এই নিগ্রহের ঘটনাগুলি জনসমক্ষে আনা। কিন্তু অন্যরা তা করতে চায় না। মাইকেল বলে যে, লোকে হয় সেই কথা বিশ্বাস করবে না অথবা করলেও গুরুত্ব দেবে না। তাই ছেলেরা ঠিক করে নিগ্রহের কথা কোনওদিন তারা কাউকে বলবে না – এমনকি মুক্তিলাভের পরেও।
এরপর তেরো বছর কেটে যায়। জন ও টমি তখন পেশাদার অপরাধী। একদিন ঘটনাচক্রে হেল’স কিচেনে একটি পাবে তারা নোকসকে দেখতে পায়। সেখানে সর্বসমক্ষেই তারা তাকে খুন করে বসে। মাইকেল তখন একজন অ্যাসিস্টেন্ট ডিস্ট্রিক্ট অ্যাটর্নি। তাকে সেই মামলার সঙ্গে যুক্ত করা হয়। সে গোপনে মামলাটিকে দিকভ্রষ্ট করার চেষ্টা করতে থাকে। শেকস তখন সাংবাদিক। মাইকেল ও শেকস দু-জনে মিলে জন ও টমিকে মুক্ত করার এবং অন্যান্য নিগ্রহকারীদের উপর প্রতিশোধ নেওয়ার একটি পরিকল্পনা করে। অন্যদের সাহায্যে (তার মধ্যে ছিল কিং বেনি ও তাদের ছেলেবেলার বন্ধু ক্যারোল) এবং উইলকিনসনের প্রাক্তন রক্ষীদের অতীত সম্পর্কে মাইকেলের জোগাড় করা তথ্য ব্যবহার করে তারা তাদের পরিকল্পনা কার্যকর করে। জন ও টমির হয়ে ওকালতির জন্য তারা ড্যানি স্নাইডার নামে এক অসফল আইনজীবীকেও নিয়োগ করে।
মাইকেলের পরিকল্পনা সফল করার একমাত্র উপায় ছিল নোকসের সুনামহানি ঘটানো ও গুলি চালানোর সময় জন ও টমি অন্য কোথাও ছিল তা প্রমাণ করা। ফার্গুসনকে আদালতে নোকসের চরিত্র সম্পর্কে সাক্ষ্য ডাকা হলে তাকে বাধ্য করা হয় এটা স্বীকার করতে যে, সে, নোকস আর অন্যান্য রক্ষীরা ছেলেদের উপর নিগ্রহ চালাত। যদিও মামলায় প্রতিপক্ষকে পরাহত করতে এমন একজন সাক্ষীর দরকার পড়ে যে জন ও টমির জন্য একটি অ্যালিবাই সমর্থন করবে। ফাদার ববির সঙ্গে অনেকক্ষণ ধরে আলোচনা করে শেকস। ফাদার ববি প্রথমে অরাজি হলেও পরে ছেলেদের নিগ্রহের কথা শুনতে সাক্ষ্য দিতে রাজি হন। বিচার চলাকালীন সাক্ষ্য দিতে এসে তিনি বলেন যে, গুলি চালানোর সময় জন ও টমি নিউ ইয়র্ক নিকস খেলায় তার সঙ্গে উপস্থিত ছিল। ফলে জন ও টমি বেকসুর খালাস পেয়ে যায়।
অন্যান্য রক্ষীদেরও তাদের কৃতকর্মের জন্য শাস্তি দেওয়া হয়: অ্যাডিসন তখন একজন রাজনীতিবিদ। তখনও সে শিশুদের ধর্ষণ করত। লিটল সিজার নামে এক স্থানীয় ড্রাগ কিংপিন তাকে হত্যা করে। এই লিটল সিজার ছিল রিজোর দাদা। স্টিলার তখন এক দুর্নীতিগ্রস্ত পুলিশ। ঘুষ নেওয়া ও একজন ড্রাগ ব্যবসায়ীকে হত্যার অপরাধে তাকে গ্রেফতার করা হয়। অন্যদিকে ফার্গুসন তখন সমাজসেবী। সে চাকরি ও পরিবার হারিয়ে অবশিষ্ট জীবন বিবেকের দংশনে ক্ষতবিক্ষত হতে থাকে।
এই ঘটনা উদ্‌যাপন করার জন্য মাইকেল, শেকস, জন, টমি ও ক্যারোল একটি বারে মিলিত হয়। শেকস সাংবাদিকের কাজ চালিয়ে যায় এবং হেল’স কিচেনেই বাস করতে থাকে। মাইকেল ডিস্ট্রিক্ট অ্যাটর্নির অফিসে চাকরি ছেড়ে ইংল্যান্ডের গ্রামাঞ্চলে চলে যায় এবং সেখানেই থেকে ছুতোরের কাজ নিয়ে সারাজীবন অবিবাহিত অবস্থায় থেকে যায়। অতিরিক্ত মদ্যপানের ফলে জনের মৃত্যু ঘটে এবং টমি খুন হয়। দু-জনেই ৩০ বছর বয়সের কোঠায় পৌঁছানোর আগেই মারা গিয়েছিল। ক্যারোল শহরেই থেকে যায়। সে একজন সমাজসেবী হিসাবে কাজ করতে থাকে। তার যখন একটি ছেলে হয়, তখন সে সেই ছেলের নাম তার চার বন্ধুর নামে রাখে।
প্রতিক্রিয়া
ছবিটি সমালোচকদের কাছে সাধারণভাবে প্রশংসিতই হয়। রটেন টম্যাটোজ ছবিটিকে ৭৩% স্কোর প্রদান করে। রিভিউ এগ্রিগেটর মেটাক্রিটিক ছবিটিকে ৪৯ স্কোর দেয়। এটি ইঙ্গিত করে ছবিটি "মিশ্র অথবা গড় প্রতিক্রিয়া" লাভ করেছিল।
বয়েই গেলো (টিভি ধারাবাহিক)
'বয়েই গেলো' জি বাংলায় সম্প্রচারিত একটি জনপ্রিয় ধারাবাহিক । স্বর্ণেন্দু সমাদ্দারের পরিচালনায় রবি ওঝা প্রোডাকশন এন্টারপ্রাইজেস প্রযোজিত এই ধারাবাহিকে অভিনয় করেছেন রোহিত সামন্ত, মধুবনী ঘোষ, সুরজিৎ বন্দ্যোপাধ্যায় , পরাণ বন্দ্যোপাধ্যায়, মনু মুখোপাধ্যায়, চিত্রা সেন, রত্না ঘোষাল সহ আরো অনেক নতুন-পুরাতন মুখ। মূলত ঘটি-বাঙাল লড়াই নিয়ে নির্মিত এ ধারাবাহিকটি দর্শকদের মনে আলাদা স্থান করে নিয়েছে। সোম থেকে শনি রাত ৯টা ৩০ মিনিটে প্রচারিত হয় এই ধারাবাহিক । এ সম্পর্কে পরিচালক বলেন, "একেবারে লাইট হার্টেড প্রেমের গল্প"।
কাহিনী
পাশাপাশি দুই বাড়িতে থাকে বসাক ও সেনগুপ্ত পরিবার। বসাকরা বাঙাল ও সেনগুপ্তরা ঘটি। এই দুই বাড়ি নিয়ে বিভিন্ন বিষয়ে প্রতিদিনই ঝগড়া বাঁধে। কিন্তু অজ্ঞাত কোন কারণে একে-অপরের কিংবা পাড়ার যেকোন সমস্যা সমাধানে এই দুই পরিবার ঐক্যবদ্ধ থাকে।
বসাক পরিবার
বসাক পরিবারের প্রধান ভবতোষ বসাক (পরাণ বন্দ্যোপাধ্যায়)। এছাড়া আছে তাঁর বিধবা বোন ভবতারিণী দেবী বা ভেবলি (চিত্রা সেন), তাঁর দুই ছেলে পরিতোষ ও অনিমেষ এবং তাদের স্ত্রী। তাঁর বড় নাতি অর্জুন বসাক (রোহিত সামন্ত), মেজ নাতি বিরসা বসাক (সৌরভ) এবং ছোট নাতি পার্থ বসাক (সুজয় সাহা)।
সেনগুপ্ত পরিবার
এছাড়াও ধারাবাহিকটিতে আরো অনেক চরিত্র রয়েছে। এর মধ্যে রয়েছে চায়ের দোকানদার ক্যাংলা লন্ড্রিতে কাজ করে ঘেচু। এছাড়াও আরো নানান চরিত্র রয়েছে। এই চরিত্রদের নিয়ে নানা সম্পর্কের টানাপোড়েনের হাস্যরসের মাধ্যমে এই ধারাবাহিকের কাহিনী এগিয়ে গিয়েছে।
অভিনয়ে
থাম্ব|বয়েই গেলো ধারাবাহিকের প্রচারণামূলক পোস্টার
পুরস্কার
পশ্চিমবঙ্গ টেলি আকাদেমি অ্যাওয়ার্ড ২০১৪-এ বয়েই গেলো দুটো পুরস্কার লাভ করে।
সাঈদ আল মুজায়েন
সাঈদ আল মুজায়েন (Said Al Muzayin) (জন্ম: ১৯৩৫, আশদোদ - মৃত্যু: ২৯শে মার্চ, ১৯৯১, রিয়াদ) একজন ফিলিস্তিনি কবি, যিনি ফিলিস্তিনি জাতীয় সঙ্গীতের গানের কথা লিখেছিলেন।
১৯৪৮ সালে নাকবা পরে, তিনি গাজা চলে আসেন। সেখানে তিনি ইতিহাস শিক্ষা দিতেন এবং ১৯৫৭ সালে শিক্ষা দেওয়ার জন্য সৌদি আরবের সাথে একটি চুক্তি স্বাক্ষর করেন। ১৯৫৯ সালে তিনি ফিলিস্তিনি লিবারেশন অর্গানাইজেশনে কাজ করার দামেস্ক আসেন।
১৯৭৩ থেকে ১৯৭৮ সাল পর্যন্ত তিনি সৌদি আরবে "ফিলিস্তিন জাতীয় মুক্তি আন্দোলনে" প্রতিনিধি ছিল।
কর্নেল উলরিচ
কর্নেল জর্জ হোপলে-উলরিচ (Cornell George Hopley-Woolrich) (৪ ডিসেম্বর, ১৯০৩ – ২৫ সেপ্টেম্বর, ১৯৬৮) হচ্ছেন একজন মার্কিন ঔপন্যাসিক এবং ছোটগল্প লেখক যিনি মাঝে মাঝে উইলিয়াম আইরিশ এবং জর্জ হোপলে ছদ্মনামে লিখে থাকতেন।
উলরিচের জীবনীলেখক ফ্রান্সিস নেভিনস জুনিয়র, উলরিচকে তার সময়ের সময়ের চতুর্থ সেরা অপরাথ থ্রিলার লেখক হিসেবে অভিহিত করেছেন। সামনের তিন লেখক ছিলেন ড্যাশিয়েল হ্যামেট, আর্ল স্ট্যানলি গ্র্যাডনার, এবং রেমন্ড শ্যান্ডলার।
উলরিচের শিশু অবস্থায় তার পিতা-মাতা পরস্পর আলাদা হয়ে যান। এরপর কিছু সময় তিনি মেক্সিকোতে তার পিতার সাথে বসবাস করেছিলেন, যিনি পেশায় ছিলেন একজন পুর কৌশলবিদ। পরবর্তীতে উলরিচ তার মা ক্লেয়ার অ্যাটালিয়ে উলরিচের সাথে বসবাস করতে নিউ ইয়র্ক সিটিতে চলে আসেন।
প্রতিদিনের লিঙ্গবাদ প্রকল্প
প্রতিদিনের লিঙ্গবাদ প্রকল্প বা এভরিডে সেক্সিজম প্রজেক্ট হল একটি ওয়েবসাইট যেটি ২০১২ সালের ১৬ই এপ্রিল প্রতিষ্ঠিত হয়েছিল, এর প্রতিষ্ঠাতা ছিলেন লরা বেটস। তিনি একজন ব্রিটিশ নারীবাদী লেখিকা। এই সাইটের উদ্দেশ্য হল সারা বিশ্ব থেকে যৌনতার উদাহরণ নথিভুক্ত করা। লেখা সরাসরি সাইটে, বা ইমেল বা টুইট দ্বারা জমা দেওয়া যেতে পারে। স্বেচ্ছাসেবকদের একটি ছোট দল অপব্যবহারের অ্যাকাউন্টগুলি পরম্পর মিলিয়ে দেখে। এই ওয়েবসাইটটি চালু করাকে চতুর্থ-তরঙ্গ নারীবাদের সূচনা বলে মনে করা হয়।
ইতিহাস
কেমব্রিজ বিশ্ববিদ্যালয় থেকে ইংরেজি সাহিত্যে ডিগ্রি নিয়ে স্নাতক হওয়ার পর, বেটস একজন শিশুপালনকারিণী হিসেবে কাজ করেছিলেন এবং দেখেছিলেন যে তিনি যে অল্পবয়সী মেয়েদের দেখাশোনা করছেন তারা ইতিমধ্যেই নিজেদের শরীরের ছবি নিয়ে ব্যস্ত। লিঙ্গবাদ সম্পর্কে কথা বলা কঠিন দেখতে পেয়ে তিনি ২০১২ সালের এপ্রিলে প্রতিদিনের লিঙ্গবাদ প্রকল্পটি স্থাপন করেন।
ওয়েবসাইটটি শুরু করার প্রায় এক বছর পরে, বেটস তাঁর প্রাপ্ত প্রতিক্রিয়াগুলিতে সাধারণ ভাবনার প্রতিফলন দেখেছিলেন। তিনি ২০১৩ সালের এপ্রিলে ডেইলি বিস্ট ওয়েবসাইটের আনা ক্লাসেনকে বলেছিলেন;,"বারবার, লোকেরা আমাকে বলত যে লিঙ্গবাদ আর সমস্যা নয় - মহিলারা এখন কমবেশি সবাই সমান, এবং আপনি যদি মজা নিতে না পারেন বা প্রশংসা করতে না পারেন, তবে অন্তত এতটা 'নীরস' হওয়া বন্ধ করুন এবং হাস্যরসের অনুভূতি নিন। এমনকি যদি আমি এখনই সমস্যাটি সমাধান করতে না পারি, তবুও আমি নিশ্চিত করে স্থির ছিলাম যে কেউ যেন আমাদের বলতে না পারে যে আমরা এই বিষয়ে আর কথা বলতে পারি না।"
২০১২ সালে প্রতিদিনের লিঙ্গবাদ প্রকল্প ওয়েবসাইটের প্রতিষ্ঠার সময়, বেটস "১০০ জন মহিলার গল্প সংগ্রহ করার আশা করেছিলেন", কিন্তু প্রতিষ্ঠার এক বছর পরে তিনি দ্য গার্ডিয়ানে লিখেছিলেন যে এই সংখ্যা খুব দ্রুত বৃদ্ধি পেয়েছে "যেহেতু আরও বেশি সংখ্যক মহিলা তাঁদের অভিজ্ঞতা যোগ করতে শুরু করেছেন, - সমস্ত বয়সের এবং পটভূমির নারী, সারা বিশ্ব থেকে", এবং তখন "প্রায় ১৫টি দেশ ব্যাপী ছড়িয়ে পড়েছিল"।
ফিন্যান্সিয়াল টাইমসের সাংবাদিক লুসি কেলাওয়ে ২০১৪ সালের গ্রীষ্মে বেটস এবং তাঁর প্রকল্প সম্পর্কে লিখেছেন: "আমি একটি অস্বস্তিকর হৃদয় পরিবর্তনের মধ্য দিয়ে গিয়েছি এবং ব্রিটেনে একজন মহিলা হওয়ার বিষয়ে আমার যে বিশ্বাস ছিল তার প্রায় সমস্তকে বাদ দিয়েছি।" প্রকল্পটি কেল্লাওয়েকে "এমনভাবে প্রভাবিত করেছে যেটা ক্যামিল পাগলিয়া, নাতাশা ওয়াল্টার বা নাওমি উলফের লেখা দিয়ে কখনোই হয়নি। ১৯৭০- এর দশকের পর প্রথমবারের মতো, আমি নিজেকে নারীদের পক্ষে লঙ্ঘন করা অবস্থায় দেখতে পাই, এবং এর সমর্থনে জোরালো যুক্তি দিতে চাই। যা আমাকে আলোড়িত করেছে তা পরিসংখ্যান বা যুক্তি নয় বরং যৌনতাবাদের বাস্তব গল্প। এখন পর্যন্ত বেটস ৬০,০০০ এরও বেশি অভিজ্ঞতা সংগ্রহ করেছেন, যা অনলাইনে পাওয়া যায়, যেগুলি উপেক্ষা করা বা খারিজ করা কঠিন।" একজন নারীবাদী সমালোচক অপ্রশংসনীয়ভাবে লিখেছেন "একটি ব্লগে শুধু ক্ষোভ উগরে দিয়ে আমরা কোথাও পৌঁছোতে পারব না", এটি লিখেছিলেন নিউ স্টেটসম্যান -এ জার্মেইন গ্রেয়ার, ২০১৪ সালে যখন তিনি বেটসের বই প্রতিদিনের যৌনতা -র পর্যালোচনা করেছিলেন
২০১৪ সালের এপ্রিল মাসে, বিবিসি ওম্যানস আওয়ার প্রভাবশালী তালিকা ২০১৪-তে, ব্রিটেনের সবচেয়ে প্রভাবশালী নারীদের একজন হিসেবে বেটসের নাম করা হয়েছিল।
প্রচারণার ফলাফল
২০১৪ সালের জানুয়ারিতে, প্রতিদিনের লিঙ্গবাদ প্রকল্প একটি মোবাইল অ্যাপ, যেটির নাম প্লাস্টিক সার্জারি অ্যান্ড প্লাস্টিক ডক্টর অ্যান্ড প্লাস্টিক হসপিটাল অফিস ফর বারবি ভার্শান ,  সেটিকে  অ্যাপ স্টোর  এবং গুগল প্লে থেকে অপসারণের জন্য সফলভাবে প্রচারণা চালায়। এই অ্যাপে অল্প বয়সীদের কাছে তাদের শরীরের চিত্রের ধারণার একটি দুর্বল দৃষ্টিভঙ্গি প্রচার করা হচ্ছিল।।
প্রতিদিনের লিঙ্গবাদ প্রকল্প ব্রিটিশ ট্রান্সপোর্ট পুলিশকে তাদের অফিসারদের প্রশিক্ষণের জন্য পরামর্শ দিয়েছে, যাতে তারা প্রজেক্ট গার্ডিয়ানের অংশ হিসাবে অবাঞ্ছিত যৌন আচরণের অভিযোগের জবাব দেয়। এটি লণ্ডনের গণপরিবহনে যৌন অপরাধের ঘটনার নথিভুক্তি বাড়ানোর একটি উদ্যোগ।
২০১৫ সালের এপ্রিলে বেটস দ্য হাফিংটন পোস্টের ব্রগান ড্রিসকলকে বলেছিলেন: "লেখাগুলি একাধিক দেশের মন্ত্রী ও সংসদ সদস্যদের সাথে নীতির উপর কাজ করতে, স্কুল ও বিশ্ববিদ্যালয়ে সম্মতির বিষয়ে কথোপকথন শুরু করতে, ব্যবসায় ও কর্মক্ষেত্রে যৌন হয়রানি মোকাবেলা করতে এবং পুলিশ বাহিনীকে যৌন অপরাধের নথিভুক্তি ও সনাক্তকরণের হার বাড়াতে সাহায্য করার জন্য ব্যবহার করা হয়েছে।"
আব্দুল হান্নান
আব্দুল হান্নান বলতে বোঝাতে পারে:
ফ্রেড হারকার
ফ্রেড হার্কার (১২ মে ১৯১১ – ১৪ মার্চ ১৯৯৯) একজন ইংরেজ ক্রিকেটার ছিলেন। হার্কার ছিলেন একজন ডানহাতি ব্যাটসম্যান যিনি লেগ ব্রেক বল করেছিলেন। তিনি নর্টন-অন-টিস, কাউন্টি ডারহামে জন্মগ্রহণ করেন।
হার্কার ১৯৪৪/৪৫ রঞ্জি ট্রফিতে ইউনাইটেড প্রভিন্সের বিরুদ্ধে বাংলার হয়ে ব্রিটিশ রাজে একক প্রথম-শ্রেণীর উপস্থিতি করেছিলেন। বাংলার প্রথম ইনিংসে তিনি শূন্য রানে আউট হন এসএন গান্ধী, দ্বিতীয় ইনিংসে তিনি ১৬ রানে আউট হন জে. মেহরা। তিনি ইউনাইটেড প্রভিন্সের প্রথম ইনিংসে বোলিং করেন, ৪ ওভারে ১৬ রান খরচ করে এ. মাজিদের উইকেট নেন। পরে যখন তিনি ইংল্যান্ডে ফিরে আসেন, তখন তিনি ডারহামের হয়ে ১৯৪৭ সালের মাইনর কাউন্টি চ্যাম্পিয়নশিপে দুটি ম্যাচ খেলেন, ইয়র্কশায়ার দ্বিতীয় একাদশ এবং ল্যাঙ্কাশায়ার দ্বিতীয় একাদশের বিপক্ষে একটি করে ম্যাচ খেলেন।
তিনি ১৪ মার্চ ১৯৯৯ সালে স্টকটন-অন-টিস, কাউন্টি ডারহামে মারা যান।
২-এর সূচক
গণিতশাস্ত্রে ২-এর সূচক বলতে বোঝায়
২n
আকারের একটি সংখ্যা, যেখানে n হল পূর্ণসংখ্যা, অর্থাৎ এই সংখ্যায় ২ হল ভিত্তি এবং পূর্ণসংথ্যা n  হল সূচক।
যেহেতু দুই হল বাইনারি সংখ্যা পদ্ধতির ভিত্তি, তাই ২-এর সূচক কম্পিউটার বিজ্ঞানে একটি সাধারণ ব্যাপার। বাইনারী পদ্ধতিতে লেখা হয়, দুই এর সূচক সব সময় ১০০...০০০ বা ০.০০...০০১ এ গঠনে লেখা হয়ে থাকে, যা দশমিক পদ্ধতিতে দশের সূচকের মতই।
এক্সপ্রেশন এবং অঙ্কপাতন
মৌখিক উচ্চারণ, গাণিতিক অঙ্কপাতন এবং পাওয়ার অপারেটর বা ফাংশনের সমন্বয়ে কম্পিউটার প্রোগ্রামিংয়ের এক্সপ্রেশনসহ:
১০২৪ এর সূচক
২১০ এর কয়েকটি সূচক যা ১০০০ এর চেয়ে সামান্য বড়: আরও দেখুন আইইই ১৫৪১-২০০২।
প্রোম
প্রোম (বর্মী: ပြည်မြို့; মন ভাষা: ပြန် পিয়ায় ও পাইও বলা হয়) মিয়ানমারের বাগো অঞ্চলের একটি শহর। এই ইয়াঙ্গুনের উত্তর-পশ্চিমে ২৬০ কিলোমিটার (১৬০ মাইল) দূরে ইরাবতী নদীর তীরে অবস্থিত। এটি ইরাবতী বদ্বীপ, মধ্য ও উচ্চ মিয়ানমার এবং রাখাইন (আরাকান) রাজ্যের জন্য একটি গুরুত্বপূর্ণ বাণিজ্য কেন্দ্র। ব্রিটিশ ইরাবতী ফ্লোটিলা সংস্থা উনিশ শতকের শেষদিকে উচ্চ এবং নিম্ন বার্মার মধ্যে মালপত্র স্থানান্তর করার জন্য ইরাবতী নদীর তীরে বর্তমান শহরটি প্রতিষ্ঠা করেছিল।
প্রোম বা পিয়ায় জেলা থাইয়েটম্যো, হিনথাদা এবং থারাওয়াদ্দি জেলার মধ্যে অবস্থিত ইরাবতী উপত্যকা পর্যন্ত বিস্তৃত। প্রোম জেলার পশ্চিম পাশে আরাকান পর্বতমালা এবং পূর্ব পাশে রয়েছে পেগু পাহাড়শ্রেণী। প্রোম জেলার প্রধান শহরগুলো হলো প্রোম বা পিয়ায়, শোয়ে তাং এবং পাওংদে।
ব্যুৎপত্তি
বর্মী ভাষায় "পিয়ায়" নামটির অর্থ "দেশ"। এটি দ্বারা পিউ শহর-রাজ্যের প্রধান শহর, শ্রী কসেত্রা (বর্মী: သရေခေတ္တရာ, সংস্কৃত ভাষায় অর্থ- "আশীর্বাদ করা স্থান, দেশ") এর ধ্বংসাবশেষ বোঝায় যা আধুনিক প্রোম শহরের দক্ষিণ-পূর্ব দিকে ৮ কিমি দূরে অবস্থিত (৫.০ মাইল)।
ইতিহাস
বাম|থাম্ব|১৯১০ সালে স্ট্র্যান্ড রোড, প্রোম। শ্রী কসেত্রার নির্মাণকে ঘিরে বেশ বিতর্ক রয়েছে। হতিন অং বলেছে যে সংস্কৃত/পিউ যুগে ৭৮ খ্রিস্টাব্দে সম্ভবত পিউ প্রতিষ্ঠা করা হয়েছিল। ডি জি ই. হল এবং গর্ডন লুস অবশ্য দাবি করেছেন যে চতুর্থ শতাব্দীর আগে ইরাবতী উপত্যকায় সভ্যতা প্রতিষ্ঠা সম্ভব না। সুতরাং শ্রী কসেত্রার প্রতিষ্ঠা ৬৩৮ খ্রিস্টাব্দে হয়েছিল, যেখান থেকে বর্তমান বার্মিজ কাওজা যুগের সূচনা হয়েছিল।
শ্রী কসেত্রা বিক্রমের পিউ রাজবংশের রাজধানী ছিল। শহরটি প্রায় ৪৬ বর্গকিমি (১৮ বর্গ মাইল) প্রাচীর দ্বারা বেষ্টিত ছিল এবং এটি দক্ষিণ-পূর্ব এশিয়ার বৃহত্তম প্রাচীরযুক্ত শহর ছিল। জলপথ এবং ট্যাঙ্কের অবশেষ আবিষ্কার করায় এটি থেকে স্পষ্ট যে শহরটিতে আবাসন ও খামার উভয়ই ছিল।
চীনা তীর্থযাত্রী হিউয়েন সাঙ এবং ই-ৎসিঙ্ ৭ম শতাব্দীর মধ্যভাগে শ্রী কসেত্রার কথা উল্লেখ করেছে। এটি এখনো জানা যায়নি কখন পিউ শ্রী কাসেত্রা থেকে আলাদা হয়ে উত্তরে চলে গিয়েছিল। ধারণা করা হয় যে তাদের পতন ইরাবতী নদী ব-দ্বীপের বর্ধনের কারণে হয়েছে যার ফলে উপকূলীয় বাণিজ্যের ক্ষতি হয়। মন ও পরে শান আক্রমণের ফলেও তাদের পতন ঘটে। বার্মিজ ইতিহাসে বলা হয়েছে যে আনোরাহতা যখন ১০৫৬ সালে আধুনিক মিয়ানমারের দক্ষিণাঞ্চল আক্রমণ করেছিলেন, তখন তিনি বিদ্রোহীদের সেখানে আশ্রয় না দেওয়ার জন্য শ্রী কসেত্রার ধ্বংসাবশেষ ধ্বংস করার নির্দেশ দিয়েছিলেন। বার্মিজ পিউকে পাই ডাকা শুরু করেছিল। বিস্তৃত ধ্বংসাবশেষগুলো প্রত্নতাত্ত্বিক তদন্তের বিষয় হয়ে দাঁড়িয়েছে। বাম|থাম্ব|প্রোমে ভারতীয় সৈন্যরা, ১৯৪৫ সালের ৩ মে ব্রিটিশরা শহরটিকে প্রোম নামে ডাকে (১৭ শতাব্দীর পর্তুগিজ গ্রন্থগুলোতে প্রোম নামটি প্রকাশিত হওয়ার পরে)। শহরটি ১৮৫৩ সালে দ্বিতীয় অ্যাংলো-বার্মিজ যুদ্ধের পরে ব্রিটিশ দ্বারা দখলকৃত হয়। যুদ্ধটি চলাকালে ১৮২৫ সালে ব্রিটিশরা শহরটি দখল করেছিল। ১৮৫২ সালে আবারও তারা শহরটি দখল করে। উভয় ঘটনার ক্ষেত্রেই খুব কমই বিরোধিতা হয়েছিল। ১৮৬২ সালে, এখানে আগুন লাগায় শহরটি প্রায় পুরোপুরি ধ্বংস হয়ে যায়। ১৮৭৪ সালে একে একটি পৌরসভা স্থাপন করা হয়েছিল এবং এর পর থেকে জল সরবরাহের পাশাপাশি অনেক উন্নতি হয়েছে। দ্বিতীয় বিশ্বযুদ্ধের সময় শহরটিতে প্রোম যুদ্ধ স্থান ছিল। পরবর্তীকালে ১৯৪৫ সালের মাসে ব্রিটিশ সেনাবাহিনী শহরটিকে পুনরায় দখল করেছিল।
শহরের পশ্চিমে, নাওয়াদয় সেতুর মধ্য দিয়ে ইরাবতী নদী পেরিয়ে শোয়েবন্থা মুনি প্যাগোডা অবস্থিত। বুদ্ধ মূর্তিটি মহা মিয়াত মুনি বুদ্ধ মূর্তির তিনটি প্রতিরূপের একটি। এটি সম্ভবত খ্রিস্টপূর্ব ৫৫৪ সালে রাজা সান্দার থুড়ীর রাজত্বকালে তৈরি হয়েছে।
ভূগোল
থাম্ব|প্রোম শহরের সীমানা নির্দেশকারী চিহ্ন। জেলার উত্তর ও উত্তর-পূর্বাঞ্চল বন দিয়ে ঢাকা এবং এতে উপত্যকা, যা নাভেনগ নদী নামে একটি বৃহত প্রবাহে একত্রিত হয়েছে। সমভূমির মধ্যে সর্বাধিক গুরুত্বপূর্ণ স্থান প্রোমের দক্ষিণ এবং দক্ষিণ-পশ্চিম অংশে অবস্থিত এবং এর মধ্যে যে রেলপথ রয়েছে তার পুরো দৈর্ঘ্য বরাবর প্রসারিত। জঙ্গল দ্বারা আচ্ছাদিত চাষ করার আরও বড় জমি রয়েছে। প্রধান নদী হলো ইরাবতী নদী, যা জেলাকে উত্তর থেকে দক্ষিণে ছেদ করে। এর পরে রয়েছে থানি নদী এবং এর শাখা নদী। রাজধানীর নিকটবর্তী পাহাড়ের ভূমি স্তরীয় গঠনের মাধ্যমে তৈরি।
জলবায়ু
কোপেন জলবায়ু শ্রেণীবিন্যাস অনুযায়ী শহরটির জলবায়ু ক্রান্তীয় সাভানা জলবায়ু। তাপমাত্রা সারা বছর ধরে গরম থাকে। বিশেষ করে, মার্চ থেকে মে মাস পর্যন্ত বর্ষার আগের মাসগুলোতে গরম থাকে এবং সর্বোচ্চ গড় তাপমাত্রা ৩৬° সেন্টিগ্রেড (৯৭° ফা) হয়। শীতের মাসগুলো (ডিসেম্বর-ফেব্রুয়ারি) বছরের অন্যান্য বছরের তুলনায় কিছুটা মৃদু থাকে। শীতকালে শুকনো মরসুম (ডিসেম্বর-এপ্রিল) এবং গ্রীষ্মকালে ভেজা মরসুম (মে - নভেম্বর) থাকে। গ্রীষ্মে ভারী বৃষ্টিপাত হয়। বিশেষ করে জুলাই মাসে বেশি বৃষ্টিপাত হয়। এসময় ৬২৬ মিলিমিটার (২৪.৬ ইঞ্চি) বৃষ্টি হয়।
অর্থনীতি
শহরের প্রধান ফসল হলো ধান। তবে অনেক তুলা এবং তামাক উৎপাদিত হয় এবং আতা বিখ্যাত। বিশেষ শ্রেণীর মানুষ দ্বারা ব্যাপকভাবে রেশমচাষ হয়। বনগুলোতে সেগুনের ফলন হয়। তুলা এবং রেশম চাষ গুরুত্বপূর্ণ শিল্প। এছাড়াও সুন্দর বাক্স, মোটা বাদামি চিনির উৎপাদন রয়েছে।
শিক্ষা
শহরে তিনটি বিশ্ববিদ্যালয় আছে। যথা- পিয়ায় বিশ্ববিদ্যালয় (পিইউ), পিয়ায় প্রযুক্তি বিশ্ববিদ্যালয় (পিটিইউ) এবং কম্পিউটার বিশ্ববিদ্যালয়, পিয়ায়। পিয়ায় বিশ্ববিদ্যালয়টি পিয়ায় বা প্রোম শহরের কেন্দ্রের নিকটে অবস্থিত। পিটিইউ, যা মিয়ানমারের অন্যতম সেরা বিশ্ববিদ্যালয়, শহরটি থেকে কয়েক মাইল দূরে হ্নাওগোন গ্রাম এবং লাতখৌকপিন গ্রামের নিকটে অবস্থিত। কম্পিউটার বিশ্ববিদ্যালয়টি শহরের কেন্দ্র থেকে বেশ দূরে।
কৃষ্ণাবতার (উপন্যাস)
কৃষ্ণাবতার (कृष्णावतार) ডক্টর কে এম মুন্সির লেখা সাতটি উপন্যাসের একটি সিরিজ। একটি অভিক্ষিপ্ত অষ্টম উপন্যাস সম্পূর্ণ হয়নি। সিরিজটি ভগবান কৃষ্ণের জীবন এবং মহাকাব্য মহাভারতের উপর ভিত্তি করে তৈরি ।
২০১৮ ফিফা বিশ্বকাপ অফিসিয়াল অ্যালবাম
২০১৮ ফিফা বিশ্বকাপ অফিসিয়াল অ্যালবাম একটি আসন্ন সংকলন অ্যালবাম। এর বৈশিষ্টায়িত গানসমূহ লিখিত এবং নির্বাচিত হয়েছে রাশিয়ায় ২০১৮ ফিফা বিশ্বকাপের জন্যে।
পটভূমি
মার্চ ৯, ২০১৮-এ, দ্য কোকা-কোলা ২০১৮ টুর্নামেন্টের জন্য প্রচারমূলক সংগীত প্রকাশ করে, গানটির শিরোনাম: "কালারস", গানটি গেয়েছেন মার্কিন গায়ক জেসন দেরুলো। গানটির স্পেনীয় সংস্করণ, ফিচারিং কলম্বিয়ান গায়ক মালুমা, মুক্তি পায় এপ্রিল ১৩, ২০১৮ তারিখে।.
২০১৮ ফিফা বিশ্বকাপ-এর অফিসিয়াল গান হিসাবে নির্বাচিত হয়েছে "লিভ ইট আপ", এর গায়ক হচ্ছে মার্কিন গায়ক নিকি জ্যাম সমন্বিত মার্কিন র‍্যাপার-অভিনেতা-প্রযোজক উইল স্মিথ এবং কসোভোর নাগরিক ইরা ইজত্রেফাই। গানটির প্রযোজক মার্কিন সঙ্গীত শিল্পী, ডিজে এবং গীতিকার ডিপলো, এবং ২৫শে মে, ২০১৮ তারিখে এটি মুক্তি পায়।
কুশুরা ইউনিয়ন
কুশুরা ইউনিয়ন বাংলাদেশের ঢাকা জেলার একটি প্রশাসনিক এলাকা।
অবস্থান ও আয়তন
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
এর আয়তন ২৪.৬৯ বর্গ কিঃমিঃ/৯.৫৩ বর্গ মাইল।
ইতিহাস
কুশুরা ইউনিয়নটি ধামরাই উপজেলার একটি অন্যতম ইউনিয়ন। ইউনিয়নটি প্রাচীন এবং বংশী নদীর তীরে অবস্থিত।
শিক্ষা
কুশুরা অঞ্চলের শিক্ষা ব্যবস্থা আগে থেকেই সমৃদ্ধ। বিশেষ করে ১৯৪১ সালে আব্বাস আলি তার নামে একটি হাই স্কুল প্রতিষ্ঠিত করে এবং নবযুগ কলেজ স্বাধীনতার পর ১৯৭২ সালে প্রতিষ্ঠিত হয়। তাছাড়া এখানে প্রাথমিক বিদ্যালয় ১৯১৪ সালে প্রতিষ্ঠিত হয়। উল্লেখ্য কুশুরা আব্বাস আলি হাই স্কুল ধামরাই উপজেলার মধ্যে একটি স্বনামধন্য স্কুলের খেতাব অর্জন করেছে। এছাড়া বেরশ শিবনাথ শিক্ষা প্রতিষ্ঠান রয়েছে যা এই ইউনিয়নের মধ্যে সবচেয়ে পুরাতন উচ্চ বিদ্যালয়, এছাড়া দেওখুলা রিয়াজ উদ্দিন দাখিল মাদ্রাসা অন্যতম।
কৃষি
কুশুরা ইউনিয়ন কৃষি নির্ভর এখানকার অধিকাংশই মাটিই দোআঁশ থেকে বেলে দোআঁশ। এখানকার প্রধান ফসল হচ্ছে,
তবে এই ইউনিয়নের মধ্যে দেওখুলা গ্রামে প্রচুর পরিমানে ধানের আবাদ হয়ে থাকে।
উল্লেখযোগ্য ব্যক্তি
বেনজীর আহমদ
মাইসিনীয় গ্রিক ভাষা
থাম্ব|মাইসেনীয় যুগ সম্পর্কে একটি বই মাইসিনীয় গ্রিক ভাষা (Mycenaean Greek) অনুকল্পিত ডোরীয় আক্রমণের পূর্বে মাইসিনীয় গ্রিসে (খ্রিস্টপূর্ব ১৬শ থেকে ১২শ শতক) মূলভূমির গ্রিস, ক্রিট ও সাইপ্রাসের গ্রিক ভাষার একটি সত্যায়িত রূপ, যাকে প্রায়ই গ্রিসে গ্রিকভাষার সূচনার ক্ষেত্রে টারমিনাস এড কুয়েম বা সূচনাপ্রান্ত হিসেবে ধরা হয়। এই ভাষা রৈখিক বি লিপিতে লেখা হত, এই লিপিটি ১৪শ শতকের পূর্বে ক্রিটে আবিষ্কৃত হয়। এর বেশিরভাগ লিপিই কেন্দ্রীয় ক্রিটের নসস ও পেলোপনেসের দক্ষিণ-পশ্চিমে অবস্থিত পাইলসে পাওয়া গেছে। অন্যান্য ট্যাবলেট পাওয়া গেছে মাইসিনি, টাইরিন্‌জ, থিব্‌স ও পশ্চিম ক্রিটের খানিয়ার। এই ভাষার নামকরণ করা হয়েছে মাইসিনির নামে, যা মাইসিনীয় গ্রিসের অন্যতম প্রধান কেন্দ্র ছিল।
অনেক দিন ধরেই এই ট্যাবলেটের লেখাগুলো অনুদ্ধৃত ছিল। মাইকেল ভেন্ট্রিস প্রথম ১৯৫২ সালে এই ট্যাবলেটগুলোর অর্থোদ্ধার করেন।
ট্যাবলেটগুলোতে এই লেখাগুলো বেশিরভাগ ক্ষেত্রেই সারণী বা বর্ণনামূলক তালিকা। এসময়ের কোন গদ্য টিকে থাকে নি, পুরাণ বা কবিতা খুবই কম। তবুও সংরক্ষণগুলো থেকে থেকে তথাকথিত গ্রিক অন্ধকার যুগের পূর্বের যুগের লোকেদের সম্পর্কে আভাস পাওয়া যায়।
আমির
আমির (, أمير ʾAmīr) হল মুসলিম বিশ্বে ব্যবহৃত একটি উচ্চ প্রশাসনিক পদবি। আমিরের শাসনাধীন অঞ্চলকে "আমিরাত" বলা হয়। আরবি শব্দ আমিরের আক্ষরিক "নেতা"। স্ত্রীবাচকে একে "আমিরা" বলা হয়।
উৎস
আমির দ্বারা সাধারণ অর্থে নেতা বোঝালেও এটি দ্বারা শাসক বা গভর্নরও বোঝানো হয়, বিশেষত ক্ষুদ্র রাষ্ট্রে। ১৫৯৩ সালে ফরাসি এমির থেকে এটি ইংরেজি ভাষায় প্রবেশ করে।
সামরিক পদ ও পদবি
শুরুর দিকে আমির পদবিটি সামরিক ক্ষেত্রে ব্যবহৃত হত।
নৌবাহিনীর পদ "এডমিরাল" আরবি নৌ প্রধানের পদবি আমিরুল বাহার থেকে এসেছে যার অর্থ সমুদ্রের নেতা। মুসলিম সেনাবাহিনীতে আমির একটি কর্মকর্তা পর্যায়ের পদ ছিল। মোগল ভারতে আমিরের অধীনে ১০০০ জন ঘোড়সওয়ার (একেকজন সিপাহসালারের অধীনে মোট দশটি দলে বিভক্ত) একজন আমিরের অধীনে থাকত। এমন দশটি দল একজন মালিক এর অধীনে থাকত। পারস্যের রাজকীয় বাহিনীতে নিম্নরূপ ব্যবস্থা ছিল:
সাবেক রাজতন্ত্র শাসিত আফগানিস্তানে আমিরি কাবির দ্বারা “মহান যুবরাজ” বা "মহান নেতা" বোঝানো হত।
মুহাম্মদ আমিন বুগরা, নুর আহমাদ জান বুগরা ও আবদুল্লাহ বুগরা নিজেদেরকে প্রথম পূর্ব তুর্কিস্তান প্রজাতন্ত্রের আমির ঘোষণা করেন।
অন্যান্য ব্যবহার
পদবি ছাড়াও আমির শব্দটি মুসলিমদের মধ্যে ব্যক্তি নাম হিসেবে প্রচলিত। এছাড়াও বাংলাদেশে ইসলাম ধর্মভিত্তিক রাজনৈতিক দলের প্রধান ব্যক্তিকেও আমির বলা হয়। তাবলীগ জামাত প্রধানকেও আমীর বলা হয়।
রকফোর্ড, ইলিনয়
রকফোর্ড ইলিনয়ের অঙ্গরাজ্যের সুদূর উত্তরের অংশে অবস্থিত উইনেবাগো কাউন্টির একটি শহর। রক নদীর তীরে অবস্থিত রকফোর্ড হল উইনিয়াবাগো কাউন্টির কাউন্টি আসন (শহরের একটি ছোট্ট অংশ ওগেল কাউন্টিতে অবস্থিত)। রকফোর্ড শিকাগো মহানগর অঞ্চলের বাইরের ইলিনয়ের বৃহত্তম শহর, রাজ্যের চতুর্থ বৃহত্তম শহর এবং মার্কিন যুক্তরাষ্ট্রের ১৭১তম জনবহুল শহর। মার্কিন যুক্তরাষ্ট্রের ২০১০ সালের আদমশুমারির তথ্য অনুসারে, রকফোর্ড সিটির জনসংখ্যা ১,৫২,৮৭১ জন ছিল, এর বহির্মুখী মহানগরীর জনসংখ্যা ৩,৪৮,৩৬০ জন। ২০১০ সাল থেকে ৫.০% হ্রাস পেয়ে ২০১৯ সালের হিসাবে রকফোর্ডের জনসংখ্যা ১,৪৫,৬০৯ জন হয়।
শহরটি ১৮৩০-এর দশকের মাঝামাঝি সময়ে স্থাপন করা হয়, রক নদীর উপর শহরের অবস্থানটি শিল্প বিকাশের জন্য কৌশলগত করে তুলেছিল। রকফোর্ড ১৯শতকের দ্বিতীয়ার্ধে ভারী যন্ত্রপাতি, হার্ডওয়্যার ও সরঞ্জামসমূহ উৎপাদনের জন্য উল্লেখযোগ্য ছিল; এটি বিংশ শতাব্দীতে দেশের আসবাবপত্র প্রস্তুতকারকের মধ্যে দ্বিতীয় শীর্ষস্থানীয় কেন্দ্র এবং ৯৪তম বৃহৎ শহর ছিল। বিংশ শতাব্দীর দ্বিতীয়ার্ধে, রকফোর্ড বহু রাস্ট বেল্ট শহরের পাশাপাশি লড়াই করেছিল। অর্থনৈতিক বৈচিত্র্যের প্রচেষ্টাসমূহে ১৯৯০-এর দশকের শেষের দিক থেকে নেতৃত্ব দিয়েছে মোটরগাড়ি, মহাকাশ ও স্বাস্থ্যসেবা শিল্পের উন্নয়নের পাশাপাশি বিভিন্ন পর্যটন ও শহরের ডাউনটাউন অঞ্চলের পুনরুজ্জীবনের উদ্যোগ গ্রহণের ঘটনা।
ফরেস্ট সিটির ডাকনামের সাথে রকফোর্ড বর্তমানে অ্যান্ডারসন জাপানি উদ্যান, ক্লেহম আরবোরেটাম, টিঙ্কার সুইস কটেজ, বিএমও হ্যারিস ব্যাংক কেন্দ্র, করোনাদো থিয়েটার, লরেন্ট হাউস ও বার্পি মিউজিয়াম অব ন্যাচারাল হিস্ট্রি সহ বিভিন্ন সংস্কৃতি বা ঐতিহাসিক তাত্পর্যপূর্ণ স্থানের জন্য পরিচিত। রকফোর্ডের নিকটবর্তী উল্লেখযোগ্য বহিরঙ্গন বা বিনোদনমূলক স্থান হল রক কাট স্টেট পার্ক, আতউড হোমস্টেড কাউন্টি ফরেস্ট প্রিজার ও লোডেন স্টেট পার্ক।
উত্তর কন্নড় জেলা
ব্রিটিশ সাম্রাজ্য
১৮৬২ সালে ব্রিটিশরা উত্তর কন্নড়কে তাদের জেলা সদর করে। ১৮৬২ সাল থেকে বোম্বে প্রেসিডেন্সির অধীনে উত্তর কন্নড়কে বোম্বাই এবং কলম্বোর মধ্যেকার প্রথম হারের পোতাশ্রয় বন্দর হিসাবে আখ্যায়িত করেছিল।
মারাঠা সাম্রাজ্য
এ অঞ্চলটি মারাঠা সাম্রাজ্যের অধীনে এসেছিল। এটি ১৯৫০ সাল পর্যন্ত বোম্বে প্রেসিডেন্সির অংশ ছিল।
জনসংখ্যা
২০১১ সালের ভারতের জনগণনা অনুসারে উত্তর কন্নড়ের জনসংখ্যা ১,৪৩৬,৮৪৭ জন, যা সোয়াজিল্যান্ড রাষ্ট্রের জনসংখ্যার সমান বা মার্কিন যুক্তরাষ্ট্রের হাওয়াইয়ের জনসংখ্যার সমান। এ পরিমাণ জনসংখ্যা এটিকে ভারতে ৩৪৬ তম জেলায় স্থান করে দিয়েছে (মোট ৬৪০টি এর মধ্যে)।
জেলাটির জনসংখ্যার ঘনত্ব প্রতি বর্গকিলোমিটারে ১৪০ জন (প্রতি বর্গ মাইলে ৬৪০) বসবাস করে। ২০০১-২০১১ এর দশকে এ জেলার জনসংখ্যার বৃদ্ধির হার ছিল ৬.১৫%। উত্তর কন্নড় প্রতি ১০০০ জন পুরুষের লিঙ্গ অনুপাত ৯৭৫ জন নারী।
ধর্ম
উত্তর কন্নড় জেলা হিন্দু ধর্মালম্বীরা মানুষ সংখ্যাগরিষ্ঠ, যদিও ১৫০০ শতাব্দির দিকে ক্যাথোলিক খ্রিস্টানরা এখানে সংখ্যাগরিষ্ঠ ছিল। ভাটকাল তালুকে মুসলমানরা সংখ্যার একটু বেশি।
অবস্থান
উত্তর কন্নড় জেলার উত্তর দিকে রয়েছে বেলগাভি জেলা, উত্তর-পূর্ব দিকে রয়েছে ধারওয়াড় জেলা, পূর্ব দিকে রয়েছে হাবেরী জেলা, দক্ষিণ-পূর্ব দিকে রয়েছে শিবমোগ্গা জেলা, দক্ষিণ দিকে রয়েছে উড়ুপি জেলা, সমুদ্রোপকুল বরাবর পশ্চিমতটে রয়েছে আরব সাগর এবং উত্তর-পশ্চিম দিকে রয়েছে গোয়া রাজ্যের দক্ষিণ গোয়া জেলা৷
মুসা কালা জেলা
thumb|280x280px|নৌ সেনা (২য় নৌ [[রেজিমেন্ট)টহলরত ১ম ব্যাটেলিয়ন এর সাথে, মুসা কালা শহরকেন্দ্র, ২০১০]]
মুসা কালা জেলা আফগানিস্তানের হেলমান্দ প্রদেশ এর উত্তরের জেলা। পৃথিবীর বৃহত্তম পপি (আফিম গাছ) উৎপাদন ভূমি । মূল কার্যকেন্দ্র মুসা কালা গ্রামসহ এই জেলার অন্তর্গত আরও ১৯টি বিশাল গ্রাম ও ২০০ ছোটছোট বসতি রয়েছে যার প্রায় সবই মুসা কালা নদীর তীরে। মুসা কালা মুলতঃ অবহেলিত শুষ্ক(মরু বালুময়) জীর্ন মলিন ও স্বল্প জনবসতির জেলা হয়েও তালিবান ‍বিদ্রোহীদের প্রবল প্রতিরোধ ও সংহিসতার জন্যে সারাবিশ্বের সংবাদ মাধ্যমে স্থান করে নিয়েছে। ২০০৬ সালের বিদ্রোহীদের সাথে যুদ্ধে ব্রিটিশদে ব্যপক হতাহত হওয়া এর মধ্যে অন্যতম। জেলার সমগ্র এলাকা হেলমান্দ এন্ড আরঘানদাব ভ্যালী অথরিটি সেচ আওতায়।
অবস্থান ও আয়তন
হেলমান্দ প্রদেশ এর উত্তরাঞ্চলের জেলা মুসা কালা, হেলকান্দ প্রদেশ এর রাজধানী লস্কর গা হতে ১৬৫ কিলোমিটার (১০২ মাইল) উত্তরে অবস্থিত। এর পশ্চিম দিক দিয়ে বয়ে গেছে মুসা কালা নদী।
জনসংখ্যা
জেলার মোট জনসংখ্যা ৫৭,৫০০ (২০১২ সালের সুমারি অনুসারে) এবং ৯৭% জাতিগতভাবে পশতুন ।
উত্তপ্ত মুসা কালা ও ব্রিটিশ নিয়ন্ত্রণ
২০০৬ সলোর মধ্যভাগে ন্যাটো এর নেতৃত্বাধীন ইন্টারন্যাশনাল সিকিউরিটি অ্যাসিসট্যান্স ফোর্স তাদের জনবল বৃদ্ধি করে এবং এই সময়ে মুসা কালা সহ বাকি হেলমান্দ  ব্রিটিশ বাহিনীর নিয়ন্ত্রণে দেয়া হয়। ২০০৬ এর গ্রীষ্মকাল, মুসা কালা ছিল ব্রিটিশ সৈন্যদল  পাথফাইন্ডার প্লাটুন ও তালিবান বিদ্রোহীসেনা এর মধ্যে এর প্রচন্ড যুদ্ধের যুদ্ধমঞ্চ। ব্রিটিশ সেনাদল স্থানীয় প্রশাসন কার্যালয়ে তাদের দুর্গ গড়ে তুলে এবং মর্হুমুহু আক্রমণ ছিল নিয়মিত ঘটনা। ব্রিটিশ বাহিনীকে পরবর্তীতে সাহায্যের জন্যে ডেনিশ পদাতিক বাহিনী  সাহায্যে এগিয়ে আসে, উন্নত সামরিক সজ্জা (রকেট এবং মর্টার) ও প্রশিক্ষিত সৈন্যদলে বিপক্ষে তালিবান বিদ্রোহীরা এক মাসের বেশি প্রতিরোধ গড়তে সক্ষম হয় না।অতঃপর ডেনিস পদাতিক বাহিনী পুনরায় ঘাঁটির দায়িত্ব ব্রিটিশ সেনাদলের হাতে তুলে দেয়।
স্থানীয় পর্যায়ে ক্ষমতা হস্তান্তর
পরিস্থিতি নিয়ন্ত্রণ ও সহিংসতা হ্রাসের নিশ্চয়তার জন্যে ব্রিটিশ বাহিনী দীর্ঘ ৩৫ দিন সম্পূর্ণ এলাকা পর্যবেক্ষণে রাখে অতঃপর ১৭ অক্টোবর ২০০৬, ব্রিটিশ বাহিনী গ্রামের দায়িত্ব স্থানীয় বয়জোষ্ঠ্য পরিষদের হাতে হস্তান্তর করে আপস চুক্তির মাধ্যমে ফিরে যায়।
তালিবান বিদ্রোহীদের সংহিসতা ও ন্যাটো কর্তৃক কঠোর পদক্ষেপ
ফেব্রুয়ারি ০২ ২০০৭, কয়েকশত তালিবান বিদ্রোহী পুনরায় দখল করে নেয়। আক্রমণের কারণ হিসাবে চিহিৃত করে স্থানীয় বয়জোষ্ঠ্যদের সাথে করা রিচার্ড এর সেনা প্রত্যাবর্তনের চুক্তি ভঙ্গ (যার বিরোধী ছিল তালিবান বিদ্রোহীরা শুরু থেকেই) ইউরোসিয়ানেট রিপোর্ট অনুসারে, ন্যাটো এর বিদায়ী কমান্ডর ব্রিটিশ  জেনারেল ডেভিড জে রিচার্ডস (সমঝোতায় বিশেষজ্ঞ হিসাবে পরিচিত) যে চুক্তি করেছিলেন স্থানীয় বয়জোষ্ট্যদের অংশগ্রহণে পরবর্তী ন্যাটো কমান্ডার ইউএস জেনারেল ড্যান ম্যাকনেইল  বিরোধিতা করেন এবং সমঝোতার পরিবর্তে আক্রমণাত্মক পদক্ষেপ নেন। ফলস্রুতিতে, বিমান হামলায় তালিবান কমান্ডর হিসাবে পরিচিত মোল্লা আবদুল গফুর নিহত হয়।
আফগান সেনা কর্তৃক সফল অভিযান
২০১৫, ২৬ অগাষ্ট তালিবান বিদ্রোহী সেনারা আফগান বাহিনীর কাছ থেকে জেলা সদরের দখল নিয়ে নেয়। ২৯শে অগাষ্ট (শনিবার) গভীর রাতের অভিযানে মুসা কালাকে পূনরোদ্ধার করে আফগান সেনারা। দেশের প্রতিরক্ষা মন্ত্রালয়ের মাধ্যমে জানা যায়, শনিবার রাতের উদ্ধার অভিযানে আনুমানিক ২২০ জন তালিবান বিদ্রোহী নিহত হয়। অপর এক বর্ণনায় মুসা কালার বয়জোষ্ট্য এক নেতা হাজী মুয়াল্লেম বলেন, জাতীয় নিরাপত্তা বাহিনী ইউএস এর বিমান আক্রমণের সহায়তা নিয়ে জেলা সদর ও পুলিশ সদর দপ্তর বিদ্রোহীমুক্ত ও প্রচুর অস্ত্র উদ্ধার করে। পরিস্থিতি বর্ণনায় হেলমান্দ এর গর্ভনর মির্জা খান রাহিমি বলেন, মুসা কালা এ্রর পুলিশ প্রধানসহ ৩৩ জন নিরাপত্তা বাহিনীর সদস্য গত চারদিনে আহত ও নিহত হয়েছে।
তিতাস উপজেলা
ইতিহাস
আশির দশকের শেষ দিকে দাউদকান্দি উপজেলার উত্তরাঞ্চলের অংশে পীর শাহবাজ নগর নামে আলাদা থানা করার দাবি উঠে। পরে ২০০৪ সালে তিতাস উপজেলা গঠন করা হয়। নয়টি ইউনিয়ন নিয়ে দাউদকান্দি উপজেলা থেকে বিভক্ত হয়ে এই উপজেলা তৈরি করা হয়। ২০০৪ সালের ৩০ মার্চ স্থানীয় সরকার, পল্লী উন্নয়ন ও সমবায় মন্ত্রণালয়ের অধীনস্থ স্থানীয় সরকার বিভাগের জারীকৃত এক প্রজ্ঞাপনে তিতাস উপজেলাকে পূর্ণাঙ্গ উপজেলা হিসাবে ঘোষণা করা হয় এবং ৪ এপ্রিল তা গেজেটে অতিরিক্ত সংখ্যায় প্রকাশিত হয়। উপজেলার ৫টি ইউনিয়নের উপর দিয়ে বহমান তিতাস নদী থেকে উপজেলার নামকরণ করেন তৎকালীন মন্ত্রী এবং স্থানীয় সংসদ সদস্য খন্দকার মোশাররফ হোসেন।
প্রশাসনিক এলাকা
তিতাস উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তিতাস থানার আওতাধীন।
স্থানীয় সরকার
২৫ জুন ২০১১ তারিখে ইউনিয়ন পরিষদ নির্বাচনের মধ্য দিয়ে তিতাস উপজেলার স্থানীয় সরকারের গোড়াপত্তন হয়। ভোটারের সংখ্যা সর্বমোট ১ লাখ ৭ হাজার ৮শ ৬৩ ভোটারের যার মধ্যে পুরুষ ভোটারের সংখ্যা ৫০ হাজার ৬৯ এবং মহিলা ভোটারের সংখ্যা ৫৭,৭৯৪। প্রতিটি ইউনিয়নে একজন চেয়ারম্যান এবং কয়েকজন সদস্য থাকে। ৯টি ইউনিযনে চেয়ারম্যান সংখ্যা ৯জন এবং সদস্য সংখ্যা ১০৮জন। এর মধ্যে ২৭টি সদস্যপদ সংরক্ষিত।
শিক্ষা ব্যবস্থা
২০০১ সালের হিসেব অনুযায়ী স্বাক্ষরতার হার ছিলো ৩৪%। তারপর থেকে স্বাক্ষরতার হার ব্যপক হারে বেড়েছে। উপজেলায় মহাবিদ্যালয় আছে ২টি,মাধ্যমিক বিদ্যালয় ১০ টি এবং প্রাথমিক বিদ্যালয় ৫২ টি। তিতাস উপজেলার অন্যতম একটি প্রতিষ্ঠান গাজীপুর খান সরকারি মডেল স্কুল এন্ড কলেজ
মেহনাজ হোসেন মীম আদর্শ সরকারি কলেজ,রঘুনাথপুর,ভিটিকান্দি।
খেলা, বিনোদন ও প্রচার মাধ্যম
বাংলাদেশের বাকি অঞ্চলের মতো এখানেও ক্রিকেট সবচেয়ে জনপ্রিয় খেলা। তাছাড়া প্রায় প্রতিবছর জেলা প্রশাসক ফুটবল গোল্ড কাপ অনুষ্ঠিত। অন্যান্য গ্রামীণ খেলাও অঞ্চলে বহুল প্রচলিত। উপজেলা থেকে প্রকাশিত একমাত্র পত্রিকা হলো সাপ্তাহিক কালান্তর ।
শে মিচেল
শ্যানন অ্যাশলে গার্সিয়া মিচেল (জন্ম: ১০ এপ্রিল ১৯৮৭) একজন কানাডিয়ান অভিনেত্রী, মডেল, উদ্যোক্তা এবং লেখক। তিনি রহস্য থ্রিলার নাটক সিরিজ Pretty Little Liars (2010-2017)এ এমিলি ফিল্ডস হিসাবে খ্যাতি অর্জন করেছিলেন। ২০১৮ সালে মিশে ল মনস্তাত্ত্বিক থ্রিলার সিরিজ ইউতে পেচ সলিংগার চরিত্রে অভিনয় করেছিলেন এবং হান্না গ্রেসের হরর ফিল্ম দ পজিশন অফ হান্না গ্রেসের শিরোনাম অভিনয় করেছিলেন।